Y.B. PUAN DR. DAROYAH BT. ALWI: Penjelasan. Saya tadi di sebut Sementa jadi dapat dengar sekejap jadi saya dimaklumkan bahawa permohonan no peruntukan untuk 3,000 orang peserta tetapi sehingga kini telah ada 2,500 permohonan telah diterima jadi itu yang saya inginkan penjelasan.
Daripada mana Yang Berhormat Y.B. TUAN MOHD KHAIRUDDIN BIN OTHMAN : dapat maklumat tu? (Ketawa). Tidak, tidak. Apabila kita mula bergerak seawal Januari Yang Berhormat Sementa permohonan yang kita terima di peringkat awal sebelum PKP ni sebelum kita berhenti adalah tidak lebih daripada 300 orang pun. Ini untuk berdaftar sahaja sebab pelancaran akan diumumkan sepatutnya pelancaran kita bulan tiga tetapi kekangan PKP kita tangguh ke Ogos ini. Jadi tidak timbul.......itu sudah sedia ada ia masih terbuka pada belia kita di Selangor dan mereka boleh memohon melalui platform yang kita akan umum nanti di bawah Majlis Sukan Negeri Selangor.
Isu yang kedua isu tentang job fair Seri Setia, Yang Berhormat Seri Setia, Yang Berhormat Meru dan Yang Berhormat Bandar Utama mencadangkan ada institut latihan kerja secara tetap supaya boleh membantu, ini sebenarnya kita ada kerjasama dengan SHRDC sebenarnya tentang kita melatih para pekerja dalam industri-industri yang berkaitan. Kita akan mengambil maklum tentang pandangan daripada Yang Berhormat Bandar Utama tentang mewujudkan institut latihan khas di bawah Kerajaan Negeri Selangor tetapi untuk makluman Yang Berhormat kita juga ada Kolej-kolej Komuniti sebenarnya yang melatih para belia kita untuk bidang-bidang yang khusus.
Seri Setia mencadangkan juga kenapa tidak kita anjurkan job fair serentak di mana satu hari atau satu minggu semua daerah begitu Yang Berhormat ya serentak maknanya kempen Selangor Bekerja itu diadakan serentak untuk makluman Yang Berhormat Sekalian peruntukan yang kita ada adalah 800,000.00 dalam belanjawan kita dan in syaa Allah kalau diizinkan oleh Yang Amat Berhormat nanti kita akan mencari jalan bagaimana untuk kita lancarkan secara serentak di seluruh daerah sebab kalau kebiasaan job fair itu menelan belanja dalam 70 ke 80 ribu ringgit tapi dengan PKP ini kita ada penambahan dengan sistem dengan pengawalan dan sebagainya dia akan mungkin akan lebih sikit. Walau bagaimanapun kita akan ambil pandangan. Itu pandangan yang sangat baik Yang Berhormat Seri Setia melancarkan secara serentak. In sya Allah Kerajaan Negeri tidak akan kecewakan Yang Berhormat-Yang Berhormat Sekalian. Kita akan sedaya upaya kita turun ke DUN-DUN Yang Berhormat untuk kita buat Program Selangor Bekerja ini. In syaa Allah nanti.
Kemudian tentang Diploma UPMM, ini adalah Program yang telah dianjurkan sejak 2014. Bagaimana kita Kerajaan membiayai para pelajar kita yang pergi belajar di Universiti Putera Malaysia dalam khusus belia kita di sana sebab kursus yang dianjurkan oleh UPMM ini adalah dengan kerjasama dengan salah sebuah universiti di United Kingdom. Setakat hari ini kita telah menghantar seramai 49 pelajar kita sejak 2014 sehingga ke hari ini dan kos yang telah kita belanjakan untuk kedua-dua fasa ini adalah sebanyak RM476,000 dan kontrak kita bersama UPMM akan berakhir pada tahun 2021 pada tahun hadapan. Persoalan daripada Yang Berhormat Kota Anggerik apakah program ini akan kita teruskan pada pandangan Kerajaan Negeri kita akan melihat apakah hasil yang kita telah hasilkan di kalangan 49 pelajar ini. Soalannya di mana mereka sekarang ini adakah mereka bertugas di dalam Kerajaan Negeri ataupun mereka lari daripada bidang ini. Ini perkara-perkara yang kita kena tengok balik. Kalau keberkesanan ataupun hasil itu telah manfaatkan Kerajaan Negeri sudah tentu kita akan teruskan program ini. Terima kasih Yang Berhormat.